ΓΡΑΠΤΗ ΕΡΩΤΗΣΗ E-0331/02

υποβολή: Stavros Xarchakos (PPE-DE) προς την Επιτροπή

(12 Φεβρουαρίου 2002)

Θέμα: Διώξεις των Ελλήνων στην Αλβανία

Ο Επίτροπος κ. Πάττεν απάντησε στις 22.1.2002 στην ερώτηση με αριθμό E-3321/01(1) που είχαποβάλει μαζί με το συνάδελφο κ. Χρήστο Ζαχαράκι, αμφισβητώντας την επιλεκτική καταστροφή σπιτιών που ανήκουν σε μέλη της ελληνικής εθνικής μειονότητας στην Αλβανία, διαψεύδοντας έτσι και τον ελληνικό Τύπο που είχε προειδοποιήσει για το θέμα και είχα αναφέρει και τις σχετικές δηλώσεις του νέου δημάρχου της Χειμάρρας, οι οποίες ουδέποτε αμφισβητήθηκαν από αλβανικής πλευράς.

Με την τοποθέτησή του αυτή ο Επίτροπος εκθέτει την Επιτροπή αφού εμφανίζεται να μην αναγνωρίζει την κρισιμότητα ενός θέματος το οποίο άπτεται του σεβασμού των στοιχειωδέστερων ανθρωπίνων δικαιωμάτων, είναι απότοκο της κομμουνιστικής διακυβέρνησης της Αλβανίας (η οποία επεφύλαξε διώξεις, φυλακίσεις και βασανισμούς χιλιάδων μελών της ελληνικής εθνικής μειονότητας) και η διαιώνισή του αποτελεί όνειδος για την Ευρώπη, η οποία στηρίζει οικονομικά και πολιτικά τη χώρα αυτή χωρίς να την αναγκάζει να συμμορφωθεί με τα διεθνή πρότυπα σεβασμού των μειονοτήτων. Ιδιαίτερα προκλητική είναι εξάλλου η αποστροφή της απάντησης του κ. Πάττεν όπου διαπιστώνει ότι η συμπεριφορά της Αλβανίας είναι εποικοδομητική και ότι δεν έχειποπέσει στην αντίληψη της Επιτροπής καμία δίωξη της ελληνικής μειονότητας στην Αλβανία.

Μπορεί να με ενημερώσει η Επιτροπή σε πόσες περιοχές και πόσα ακριβώς σχολεία στα οποία διδάσκεται η ελληνική γλώσσα λειτουργούν στην Αλβανία για τις χιλιάδες των Ελλήνων της χώρας αυτής· Ποιά είναι τα συνολικά Κοινοτικά κονδύλια που έχουν δοθεί στη χώρα αυτή κατά τα τελευταία 10 χρόνια· Ποιοί ήταν οι όροι που ετέθησαν από την Ε.Ε. προκειμένου να δοθούν αυτά τα κονδύλια· Ποιοί από αυτούς τους όρουςλοποιήθηκαν από την Αλβανία· Εξακρίβωσε η Επιτροπή και με ποιό τρόπο αν τα κονδύλια αυτά διατέθηκαν για τους σκοπούς για τους οποίους χορηγήθηκαν και δεν δόθηκαν για την ενίσχυση των εθνικιστικών κύκλων στο Κόσοβο, τη FYROM και αλλού· Τηρεί η Αλβανία τις διεθνείς συμφωνίες που έχει συνομολογήσει (και πιο συγκεκριμένα το Πρωτόκολλο της Κέρκυρας) και πώς ελέγχει η Επιτροπή το επίπεδο σεβασμού όλων των μειονοτήτων (ανεξαρτήτως φυλής ή θρησκεύματος) που διαβιούν στην επικράτειά της·

(1) ΕΕ C 229 E της 26.9.2002, σελ. 13.

Απάντηση του κ. Patten εξ ονόματος της Επιτροπής

(26 Μαρτίου 2002)

Η προστασία των μειονοτήτων και ο σεβασμός των δικαιωμάτων των μειονοτήτων αποτελούν θέματαψίστης σημασίας για την Επιτροπή. Η Επιτροπή καταβάλλει κάθε προσπάθεια για να διασφαλίσει τη δέουσα παρακολούθηση αυτών των θεμάτων, ιδίως σε ευαίσθητες περιοχές όπως η Νοτιοανατολική Ευρώπη.

Η Επιτροπή επαναλαμβάνει ότι, κατά την άποψή της, δεν μπορεί να γίνεται λόγος για δίωξη της ελληνικής μειονότητας στην Αλβανία. Επίσης, επιβεβαιώνει ότι, γενικά, η Αλβανία επιδεικνύει πνεύμα συνεργασίας σε θέματα μειονοτήτων. Όμως, η Επιτροπή δεν ισχυρίζεται ότι η κατάσταση των μειονοτήτων στην Αλβανία είναι απόλυτα ικανοποιητική και ότι δενπάρχουν περιθώρια βελτίωσης. Οπωσδήποτεπάρχουν. Η Επιτροπή συνεχίζει με κάθε ευκαιρία να ενθαρρύνει την Αλβανία να καταβάλλει περαιτέρω προσπάθειες προκειμένου να επιτύχει πλήρη συμμόρφωση το συντομότερο δυνατό με τα διεθνή πρότυπα στον τομέα αυτό, συγκεκριμένα, με τις διατάξεις της Σύμβασης του Συμβουλίου της Ευρώπης για την Προστασία των Εθνικών Μειονοτήτων στην οποία έχει προσχωρήσει η Αλβανία.

Όσον αφορά τα ειδικά θέματα που θίγει το Αξιότιμο Μέλος, η Επιτροπή βρίσκεται στην ευχάριστη θέση να το πληροφορήσει ότι, σύμφωνα με διαθέσιμα στοιχεία, στην Αλβανίαπάρχουν περίπου 30 δημοτικά σχολεία, 40 γυμνάσια και δύο λύκεια ελληνικής γλώσσας. Η κοινοτική χρηματοδοτική βοήθεια στην Αλβανία από το 1991 ανήλθε συνολικά σε 1 δισ. ευρώ. Η Επιτροπή παρακολουθεί τη χρήση αυτών των κονδυλίων και θεωρεί ότι χρησιμοποιήθηκαν για τους σκοπούς για τους οποίους χορηγήθηκαν. Η παρακολούθηση από την Επιτροπή της εφαρμογής των δικαιωμάτων των μειονοτήτων πραγματοποιείται κυρίως μέσω της Αντιπροσωπείας της στα Τίρανα, καθώς και μέσω του τακτικού διαλόγου με διεθνή όργανα (τον Οργανισμό για την Ασφάλεια και τη Συνεργασία στην Ευρώπη (ΟΑΣΕ), την Ύπατη Αρμοστεία των Ηνωμένων Εθνών για τους Πρόσφυγες (UNHCR), την Αποστολή Επιτήρησης της Ευρωπαϊκής Ένωσης (UEMM)) και Πρεσβειών της Ένωσης στην Αλβανία, μέσω επαφών με αρμόδιους διεθνείς οργανισμούς (Συμβούλιο της Ευρώπης) και με απευθείας έρευνες στις αλβανικές αρχές.